09/09/2020 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa, do Estudo de detalle para a dotación de accesibilidade ao grupo de vivendas de San Ignacio de Loyola

O Pleno da Corporación, na sesion ordinaria que tivo lugar o día 30 de xullo de 2020, adoptou entre outros, o seguinte acordo: – Aprobar definitivamente o estudo de detalle para a dotación de accesibilidade ao grupo de vivendas de San Ignacio de Loyola, formulado de oficio polo Concello de Santiago de Compostela, e elaborado polos arquitectos Eduard Antonio Boss Colmenares e Jefferson Paul Forno Cuello de Oro, sen modificacións respecto do que foi aprobado inicialmente pola Xunta de Goberno o 3.02.2020. De seguido publícase a descrición da ordenación proposta no citado Estudo de detalle. En todo caso, a eficacia do acto de aprobación definitiva e a entrada en vigor do estudo de detalle queda condicionado á publicación do anuncio de aprobación definitiva no Diario Oficial de Galicia, á publicación da normativa no Boletín Oficial da Provincia e á inscrición da Modificación no Rexistro de Planeamento Urbanístico de Galicia (artigo 199.4 do Regulamento da Lei 2/2016, do 10 de febreiro, do Solo de Galicia). Santiago de Compostela, 2 de setembro de 2020 A concelleira delegada de Urbanismo, Vivenda e Cidade Histórica (P. D. DEC/4742/2019 de 17 de xuño de 2019) Asdo.: Mercedes Rosón Ferreiro II.- PROPOSTA DE ORDENACIÓN Apartado 01. ACCESIBILIDADE Estudo de Accesibilidade Interna (solución particular entre plantas do edifício) e Accesibilidade Exterior (tránsito no exterior ata o elemento elevador). Desglose de solucións ordenado por bloques (Bloque 1 e Bloque 2), con tipoloxía bloque lineal: a. BLOQUE 1 Bloque illado de 3 plantas (B+2) conformado por 2 módulos con un núcleo de escalera exterior helicoidal que da acceso a 2 viviendas por planta cada uno, na planta 1º e 2º. 1. BLOQUE 1. ACCESIBILIDADE INTERNA A solución de comunicación resólvese integramente no espacio exterior da parcela privada. A formalización e caracterización do núcleo de comunicación existente, con escaleira helicoidal exterior, impide conxugar escaleira e ascensor na mesma fachada norte sen afectar á súa tipoloxía. A solución de accesibilidade posiciona o ascensor na fachada sur, exterior e exento, conservando os actuais puntos de acceso ás vivendas a través da escaleira, na fachada norte. O acceso ao Nivel Cero do ascensor realízase a través do espazo exterior da parcela privativa. Na accesibilidade a plantas aparece un novo elemento, un corredor exterior- cuberto, na fachada sur onde se realiza o desembarco do ascensor en cada planta e que permite o acceso a cada unha das 4 vivendas por planta. Tanto a envolvente do ascensor coma as pasarelas de acceso ás vivendas se resolven construtivamente con elementos prefabricados de formigón autónomos sen afectar sustancialmente á construción orixinal. Todos os paños das galerías existente, heteroxéneas e posteriores ao proxecto orixinal, serán sustituidos por unha carpintería de madeira tipo que aporte o carácter unitario que caracteriza a esta tipoloxía. Ascensor Normativo (CTE. DB. SUA) con doble embarque a 90º, contabilizando un total de 3 paradas. (PB+P1+P2). Implicacións derivadas sobre as plantas tipo (ver esquema adxunto). - A implementación dun novo acceso pola fachada sur aporta a cada vivenda nas plantas 1ª e 2ª un doble acceso: por escaleira, na fachada norte a través do corredor orixinal e por ascensor, na fachada sur a través dun novo corredor ou pasarela. Implicacións derivadas sobre a configuración da cuberta (ver esquema adxunto). - A solución proposta non ten implicación sobre a configuración da cuberta orixinal. A cubrición das pasarelas realízase con elementos engadidos prefabricados como a totalidade da intervención, sen interferir na cuberta orixinal. - A cuberta engade unha nova cuberta plana independente para cubrir o novo corredor de acceso ás vivendas na fachada sur. Implicacións derivadas sobre as terrazas transformadas de xeito particular por cada propietario en espazo de galerías pechadas: - O espacio adicado a galería mantense coma espazo pechado, como superficie útil da vivenda mais se transforma en espazo de entrada do novo itinerario accesible. - A carpintería heteroxénea de peche do espacio convertido en galería (espazo orixinal de terraza), se sustitúe por outra que aporte unidade ao conxunto dos bloques. A solución conleva a sustitución do peche da galería por unha nova carpintería realizada en madera de iroko de perfil europeo para pintar, que evita a existencia de pontes térmicos, acompañada dun acristalamento a base de Vidrio Climalit en todo o módulo (dim: 2,65mx 3,35m, en planta 1ª; dim: 3mx 3,35m, en planta 2ª). - E necesario que o proxecto de execución da solución de accesibilidade integre unha solución para os tendedeiros exteriores na proposta conxunta.2. BLOQUE 1. ACCESIBILIDADE EXTERIOR Acceso á parcela dende a Avda Mestre Mateo por rampla, tanto para acceso rodado coma para acceso peonil, con desembarco na parcela a cota +199,5. Este acceso xa estaba executado e foi reformado atendendo ás especificaciones do Proxecto Urbanización do entorno do Edificio CEBEGA. Acceso ao ascensor dende o espazo exterior da parcela privada do Grupo de vivendas de San Ignacio. O ascensor arranca no espazo exterior na mesma cota actualmente existente de acceso ás vivendas do Bloque 1, cota +199,5. b. BLOQUE 2 Bloque illado de 3 plantas (B+2) conformado por 3 módulos con un núcleo de escalera exterior helicoidal que da acceso a 2 viviendas por planta cada uno, na planta 1ª e 2ª. 1. BLOQUE 2. ACCESIBILIDADE INTERNA A solución de comunicación resólvese integramente no espacio exterior da parcela privada. A formalización e caracterización do núcleo de comunicación existente, con escaleira helicoidal exterior, impide conxugar escaleira e ascensor na mesma fachada norte sen afectar á súa tipoloxía. A solución de accesibilidade posiciona o ascensor na fachada sur, exterior e exento, conservando os actuais puntos de acceso ás vivendas a través da escaleira, na fachada norte. O acceso ao Nivel Cero do ascensor realízase a través do espazo exterior da parcela privativa. Na accesibilidade a Plantas aparece un novo elemento, un corredor exterior- cuberto, na fachada sur onde se realiza o desembarco do ascensor en cada planta e que permite o acceso a cada unha das 6 vivendas por planta. Tanto a envolvente do ascensor coma as pasarelas de acceso ás vivendas se resolven construtivamente con elementos prefabricados de formigón autónomos sen afectar sustancialmente á construción orixinal máis que nas carpinterías de acceso ás vivendas dende este itinerario accesible. Ascensor Normativo (CTE. DB. SUA) con doble embarque a 90º, contabilizando un total de 3 paradas. (PB+P1+P2). Implicacións derivadas sobre as plantas tipo (ver esquema adxunto). - A implementación dun novo acceso pola fachada sur aporta a cada vivenda tipo, nas plantas 1ª e 2ª, un doble acceso: por escaleira, na fachada norte a través do corredor orixinal e por ascensor, na fachada sur a través dun novo corredor. Implicacións derivadas sobre a configuración da cuberta (ver esquema adxunto): - A solución proposta non ten implicación sobre a configuración da cuberta orixinal. A cubrición das pasarelas realízase con elementos engadidos prefabricados como a totalidade da intervención, sen interferir na cuberta orixinal. - A cuberta engade unha nova cuberta plana independente para cubrir o novo corredor de acceso ás vivendas na fachada sur. Implicacións derivadas sobre as terrazas transformadas de xeito particular por cada propietario en espazo de galerías pechadas: - O espacio adicado a galería mantense coma espazo pechado, como superficie útil da vivenda mais se transforma en espazo de entrada do novo itinerario accesible. - A carpintería de peche do espacio convertido en galería (espazo orixinal de terraza), se sustitúen por outra que aporte unidade ao conxunto dos bloques. A solución conleva a sustitución do peche da galería por unha nova carpintería en todo o módulo (dim: 2,65mx 2,65m, en planta 1ª; dim: 3mx2,65m, en planta 2ª). - E necesario que o proxecto de execución da solución de accesibilidade integre unha solución para os tendedeiros exteriores na proposta conxunta.2. BLOQUE 2. ACCESIBILIDADE EXTERIOR Acceso ao ascensor dende o espazo exterior da parcela privada do Grupo de vivendas de San Ignacio. O ascensor arranca no espazo exterior na mesma cota actualmente existente de acceso ás vivendas do Bloque 2, cota +203. Apartado 02. EFICIENCIA ENERXÉTICA E CONSERVACIÓN Condición a instaurar no plantexamento: levar a cabo operacións de mellora na accesibilidade e nas condicións enerxéticas (construción e instalacións) da edificación mantendo a identidade tipolóxica e material orixinaria. As solucións empregadas extenderanse a ámbolos dous bloques. Cuberta Illamento baixo o revestimento, conservando a configuración actual de aleiro e beiril de testeiros. Por mor da escasa pendente do faldón de cuberta e a súa orientación noroeste, o proxecto de execución deberá considerar a posibilidade da sustitución da cuberta actual por un panel con illamento in situ e revestimento de zinc ou similar, o cual haberá de redundar igualmente na mellora das condicións estéticas desta arquitectura singular. Fachada Aplicación de sistema de illamento exterior (SATE-ETICS). Acabado liso de superficies, conservando a estrutura de tonalidades orixinal. Aconséllase o emprego de revocos con base de resinas orgánicas (sen cementos), de maior permeabilidade e resistencia mecánica. Solución extensible a testeiros da edificación. Perímetro de ocos executado co propio material de fachada. No entanto non se leve a cabo o soterrado de redes aéreas de instalacións, a solución de fachada disporá de canal rexistrable oculto para acoller os tendidos que discorren por fachada, con acabado mimetizado na solución de fachada. Carpinterías. Condicións a aplicar sobre carpintería existente Carpintería de ocos de fachadas. Proponse a sustitución das actuais carpinterías de heteroxénea procedencia e antigüedade, madeira, aluminio, pvc con diferentes acristalamentos por unha carpintería que aporte un carácter unitario ao conxunto. Conservarase a posición na sección de fachada, o despece e o sistema de apertura orixinal. As carpinterías das actuais galerías serán sustituidas por carpinterías de madeira de iroko de perfil europeo para pintar, que evita a existencia de pontes térmicos, acompañada dun acristalamento a base de vidrio climalit. Asimesmo o proxecto de execución recuperará as portas orixinais de madeira. O resto das carpinterías serán sustituidas ben por carpinterías de madeira ou por carpinterías de aluminio con perfilería de acabado natural, con rotura de ponte térmica (RPT), aristada con xunquillo recto, según o determine o proxecto de execución mantendo o carácter unitario do conxunto e a adecuación ao proxecto orixinal. Ademais é necesario que o proxecto de execución acade unha solución de enreixado nas plantas baixas ou sustitúa por outro tipo de carpintería reforzada. Instalacións exteriores Suprimirase de fachada calquera tipo de instalación ou elemento impropio. Replantearase a ubicación e o diseño do elemento para aloxar os buzóns no parterre situado entre os dous bloques. É preciso buscar unha solución integrada no proxecto para os tendedeiros enganchados na actualidade na fachada sur.